Na temelju članka 26. Zakona o predškolskom odgoju i obrazovanju („Narodne novine“ br. 10/97, 107/07 i 94/13) Upravno vijeće Dječjeg vrtića Gradac objavljuje

**NATJEČAJ  
za prijam u radni odnos**

1. odgajatelj /ica – 2 izvršitelja , rad na određeno radno vrijeme ( pola radnog vremena ) ,

2. domačica / spremačica – 1 izvršitelj , rad na određeno vrijeme ( pola radnog vremena )

Uvjeti :

1.  
– preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički studij odgovarajuće vrste, sukladno članku 24.Zakona o predškolskom odgoju i obrazovanju ,  
– položen stručni ispit ,  
– zdravstvena sposobnost za obavljanje poslova radnog mjesta– radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju (NN 10/97, 107/07 i 94/13).

2.

- SSS ,

– zdravstvena sposobnost za obavljanje poslova radnog mjesta– radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju (NN 10/97, 107/07 i 94/13).

Kandidat je dužan uz prijavu priložiti:  
1. dokaz o stručnoj spremi (preslik diplome),  
2. dokaz o državljanstvu Republike Hrvatske (preslik važeće osobne iskaznice, putovnice ili domovnice),  
3. dokaz o položenom stručnom ispitu (preslik svjedodžbe),  
4. dokaz o radnom iskustvu (potvrda o podacima evidentiranim u matičnoj evidenciji HZMO)  
5. životopis (vlastoručno potpisan),

6. Potvrdu o nekažnjavanju .

Natječaj se s danom 29.08.2018. godine objavljuje na oglasnoj ploči Dječjeg vrtića Gradac , web stranici DV Gradac i oglasnoj ploči i web stranicama Zavoda za zapošljavanje. Rok za predaju pisanih prijava s kompletnom dokumentacijom je do zaključno s danom 07.09.2018. godine.

Napomena : Svi kandidati koji prilože svu potrebnu dokumentaciju i ispunjavaju uvjete iz natječaja biti će pozvani na razgovor ( intervju ) u prostorije vrtića , o čemu će biti pravovremeno obaviješteni.

Pisane prijave u zatvorenim omotnicama podnose se osobno ili preporučeno poštom na adresu: DJEČJI VRTIĆ GRADAC , Jadranska 107 a , 21330 Gradac , s naznakom „ Za natječaj – odgojitelj“.  
Pisane prijave koje nisu u skladu s ovim natječajem odnosno nepravodobne i neuredne, neće biti razmatrane.  
O rezultatima natječaja kandidati će biti obaviješteni u primjerenom roku.

UPRAVNO VIJEĆE  
DJEČJEG VRTIĆA GRADAC